ඔටෝ වම්බියර්

ඔටෝ ෆ්‍රෙඩ්රික් වම්බියර් (දෙසැම්බර් 12, 1994 – ජූනි 19, 2017) යනු,  2016 ජනවාරි මාසයෙහිදී සංචාරකයෙක් වශයෙන් උතුරු කොරියාවෙහි සංචාරය කරමින් සිටියදී, ඔහුගේ හෝටලයෙහිදී සම්ප්‍රචාරණ පෝස්ටරයක් සොරකම් කිරීම වෙනුවෙන් අත්අඩංගුවට ගෙන,  වැරදිකරු බවට ඔප්පු කරනු ලැබ,  බරපතල වැඩ සහිතව වසර 15 ක සිර දඬුවමක් නියමව සිටි ඇමරිකානු විශ්වවිද්‍යාලයීය ශිෂ්‍යයෙකි.

ඔහු සිරගත කිරීමෙන් මාස දෙකකට පසුව, නොදන්නා හේතුවක් නිසාවෙන් ඇතිවූ දරුණු ස්නායුවේදීය පීඩාවකින් වම්බියර් පෙලීමට පටන් ගති. වම්බියර්ගේ අධිමූර්ච්ඡාව ඇතිවූයේ  බොතුලිනියාව සහ නිදි පෙත්තක් නිසා බවක්  උතුරු කොරියානු බලධාරීන් පැවසුවද, එ.ජ. වෛද්‍යවරුන් විසින් බොතුලිනියාව පැවති බවට සාක්ෂ්‍ය සොයා නොගත්හ. වම්බියර්ගේ නිදහස සාක්ෂාත් කරගැනුමට එක්සත් ජනපදය විසින් රාජ්‍ය තාන්ත්‍රික උත්සාහයන් දැරූ අතර, සිරගතවී මාස 18 ක් පමණ පසුව 2017 ජූනි මාසයෙහිදී වම්බියර් නිදහස් කෙරිණි."කෝමා-ස්ට්‍රිකන් ස්ටූඩන්ට් රිලීස්ඩ් ෆ්‍රොම් නෝර්ත් කොරියා අරයිව්ස් බෑක් ඉන් යූඑස්", එබීසී නිවුස්, ජූනි 12, 2017 සින්සිනැටි, ඔහයියෝ වෙත ජූනි 13 වන දින වම්බියර් පැමිණි අතර, ඉක්මන් ඇගැයීම සහ ප්‍රතිකාර සඳහා සින්සිනැටි විශ්වවිද්‍යාලයීය වෛද්‍ය මධ්‍යස්ථානය වෙත ඔහු රැගෙන යන ලදි.

එක්සත් ජනපදයට ඔහු යළි-පැමිණ දින සයකට පසුව, 2017 ජූනි 19 දිනදී වම්බියර් මිය ගියේය. සමහරක් එ.ජ. නිලධාරින් විසින්  ඔහුගේ මරණය පිළිබඳව උතුරු කොරියාවට චෝදනා කලහ."ජෝන් මැක්කේන්: ඔටෝ වම්බියර් 'මර්ඩර්ඩ් බයි ද කිම් ජොං-උන් රෙජීම්'", වොෂිංටන් එග්සැමිනර්, ජූනි 19, 2017 තවමත් අත්අඩංගුවෙහි සිටින තිදෙනෙකුද ඇතුළුව, 1996 වසරෙහි සිට උතුරු කොරියාව විසින් සිරගත කෙරුණු ඇමරිකානු පුරවැසියන් 16 දෙනෙකු අතරින් ඔහු එක් අයෙකු විය."ඔටෝ වම්බියර් ගොට් ඇන් එක්ස්ට්‍රා ඩෝස් ඔෆ් බෲටෑලිටි ෆ්‍රොම් නෝර්ත් කොරියා. ද මිස්ට්‍රි ඊස් වයි.", ද නිව්යෝර්ක් ටයිම්ස්, ජූනි 14, 2017

 සටහන් 

 ආශ්‍රිත 

ප්‍රවර්ගය:1994 උපත්
ප්‍රවර්ගය: උතුරු කොරියාවෙහි 2016 වසර
ප්‍රවර්ගය:2017 මරණ
ප්‍රවර්ගය:ඇමරිකානු යුදෙව්වෝ
ප්‍රවර්ගය:උතුරු කොරියාවෙහි හිරකර සිටින පුද්ගලයෝ
ප්‍රවර්ගය:ඔහයියෝ හී රෝගාශ්‍රිත මරණ
ප්‍රවර්ගය:මානව හිමිකම් අපයෝජනය කිරීම්
ප්‍රවර්ගය: සින්සිනැටි හී ජනයා
ප්‍රවර්ගය: වයෝමිං, ඔහයියෝ හී ජනයා
ප්‍රවර්ගය:වර්ජීනියා විශ්වවිද්‍යාලයෙහි ආදි ශිෂ්‍යයෝ